Maltas vidusskola

**Maltas vidusskola** ir vispārējās izglītības iestāde Rēzeknes novada Maltā ar struktūrvienību Liepu pamatskolu. 

## Vēsture
1873. gadā nodibināja Rozentovas pagasta skolu, bet 1876. gadā arī Vertukšņas sādžā par zemnieku līdzekļiem uzcēla skolu. 1912. gadā Maltā (tolaik Borovajā), atvēra skolu ar krievu mācību valodu. 1920. gadā izveidoja **Vertukšnes — Rozentovas pamatskolu** ar krievu un latviešu valodas apmācību. 1922. gadā skolu sadalīja, izveidojot Rozentovas latviešu un Vertukšnes krievu pamatskolu. 1935. gadā Rozentovas četrklasīgo pamatskolu pārdēvēja par **Maltas sešklasīgo pamatskolu**. 1938. gadā skolu pārcēla uz bijušo slimnīcas ēku.  

Pēc Latvijas okupācijas 1940. gadā to nosauca par **Maltas septiņgadīgo skolu**. 1944. /1945. mācību gadā Maltas septiņgadīgajā skolā atvēra 8. klasi un skolā mācījās 289 skolēni. 1949. gadā Vertukšnē atvēra Ezergala krievu vidusskolu. 1949. gadā notika Maltas 1. vidusskolas pirmais izlaidums. 
No 1952. līdz 1953. gadam uzbūvēja jaunu skolas ēku, kuru nodeva Maltas 2. vidusskolai, kura pārcēlās no Vertukšnes. Arī Maltas 1. vidusskolas 8. —11. klases uzsāka mācības jaunajā ēkā. Rozentovā palika septiņgadīga latviešu skola. 1954. gadā Ezergala krievu vidusskolu pārcēla uz Maltu, uz jaunuzcelto ēku. Pēc Maltas rajona likvidēšanas skola saņēma bijušo partijas komitejas ēku internāta vajadzībām un 1958. gadā uzbūvēto fizkultūras zāli. Kad 1960. gadā Maltā atvēra palīgskolu, Maltas vidusskolai piederošās ēkas Rozentovā nodeva šīs skolas vajadzībām. Maltas 1. vidusskolai 1. —7. klases nācās izvietot vairākās Maltas ciemata ēkās. 
1959. gadā 2. vidusskolu pārcēla uz bijušo Maltas rajona partijas komitejas ēku, bet Maltas 1. vidusskolas skolēni palika mācīties agrākajās telpās. 1959. gadā sāka būvēt jaunu ēku Maltas 1. vidusskolai, bet šo skolas ēku nodeva jaunatvērtajai Maltas internātskolai, kas pastāvēja no 1960. gada līdz 1995. gadam. 
1962. gadā Maltas 1. vidusskolu un Maltas 2. vidusskolu apvienoja Maltas vidusskolā ar latviešu un krievu mācību valodu. 1970. gadā ekspluatācijā nodeva piebūvi ar 15 klašu telpām. Līdz ar to skola sāka strādāt vienā maiņā. Ar 1974. gadā skola uzsāka autovadītāju sagatavošanu, kā vajadzībām uzcēla ēku apmācībām un mācību automobiļu garāžas. 1978. gadā skolai piešķīra internāta ēku 120 skolēniem.

1991. gadā Maltas vidusskolu sadalīja Maltas 1. vidusskolā ar latviešu un Maltas 2. vidusskolā ar krievu mācību valodu, bet 2014. gada 1. septembrī atkal apvienoja Maltas vidusskolā. Realizējot dažādus projektus, renovēja un siltināja skolu ēkas. Skolās modernizēti mācību kabineti, papildināta materiāli tehniskā bāze.

## Direktori
Maltas 1. vidusskola
* Konstantīns Tjarve (1944. — 1945. gads)
* Julians Stuburs (1945. — 1946. gads)
* Pēteris Martināns (1946—1950)
* Leontīne Ušpele (1950. — 1965. gads)
* Lidija Matvejeva (1965. — 1971. gads)
* Jāzeps Rupainis (1971. — 1999. gads)
* Marija Podnieka (1999. — 2012. gads)
* Marija Zeltiņa (2012. — 2013. /14. māc. g. decembris)

Maltas 2. vidusskola
* Igors Sorokins (1991. — 2004. gads)
* Vinera Dimpere (2004. — 2014. gads)

No 2014. gada 1. septembra Maltas vidusskolas direktore — Vinera Dimpere

## Izglītības programmas
# Pamatizglītības matemātikas, dabaszinību un tehnikas virziena programma
# Pamatizglītības programma
# Pamatizglītības pedagoģiskās korekcijas programma
# Pamatizglītības profesionāli orientētā virziena programma
# Vispārējās vidējās izglītības vispārizglītojošā virziena programma
# Vispārējās vidējās izglītības matemātikas, dabaszinību un tehnikas virziena programma
# Speciālās vispārējās vidējās izglītības programma izglītojamajiem ar fiziskās attīstības traucējumiem
# Vispārējās vidējās izglītības vispārizglītojošā virziena programma
# Pamatizglītības profesionāli orientētā virziena programma
# Vispārējās pirmsskolas izglītības programma
# Speciālās pamatizglītības programma izglītojamajiem ar valodas traucējumiem
# Speciālās pamatizglītības programma izglītojamajiem ar fiziskās attīstības traucējumiem
# Speciālās pamatizglītības programma izglītojamajiem ar garīgās attīstības traucējumiem
# Speciālās pamatizglītības programma izglītojamajiem ar mācīšanās traucējumiem

## Ārpusklases nodarbības un interešu pulciņi 2016. /2017. m. g
* Kori 1. — 4. , 5. —12. kl. 
* Vokālie ansambļi “Rūžeņa”, 1. — 4. , 5. — 9. kl. 
* Mazie mūzikas kolektīvi 5. — 12. kl. 
* Vidusskolēnu un skolotāju vokālais ansamblis
* Individuālais darbs ar solistiem 5. —12. kl. 
* 1. — 4. kl. popgrupa
* 1— 4. kl. folkloras kopa
* Tautas deju kolektīvi 2. ac kl. ; 3. — 4. kl. , 5. — 6. kl. 
* Ritmika 1. kl. 
* Mūsdienu dejas 2. — 4. kl. 
* Dramatiskie kolektīvi 1. — 4. kl. , 10. —12. kl. 
* Individuālais darbs skatuves runas izkopšanā
* Telpu mākslinieciski — estētiskās noformēšanas pulciņš
* Rotkalšanas pulciņš 5. — 12. kl. 
* Latviešu valodas fakultatīvs
* Angļu valodas fakultatīvs
* Robotikas pulciņi 5. — 7. , 8. — 9. kl
* Volejbols meitenēm 4. —6. kl. , 8. —12. kl. 
* Jauniešu klubs
* Jaunsargi
* Skolēnu darbošanās pašpārvaldē
* Mazpulki 5. — 7. kl. 
* Dabaszinību laboratorija 8. —9. kl. 
* Skolēnu ZPD vidusskolā
* Vēstures fakultatīvs
* Matemātikas fakultatīvi
* Dabaszinību fakultatīvi

## Skolas iesaistīšanās projektos (2012—2017)
* 2009. —2012. ESF projektos: „Pedagogu konkurētspējas veicināšana izglītības sistēmas optimizācijas apstākļos” (IZM)
* 2009. —2011. ESF projektos:„Atbalsts vispārējās izglītības pedagogu nodrošināšanai prioritārajos mācību priekšmetos”(IZM)
* 2012. Projekts “Step2Peak, Activate&Respond2Kids — SPARK“ Mūžizglītības programma, Comenius Regio partnerība /sadarbībā ar: Rēzeknes novada pašvaldību, Verēmu pamatskolu, RA, Sisakas— Maslovinas pašvaldību Horvātijā/
* 2013. Projekts «Jaunas pieejas valodu apguvē izveide Ziemeļvalstīs un Baltijas valstīs» (Developing the Language Awareness approach in the Nordic and Baltic countries) ES programma Nordplus Horizontal / sadarbībā ar Rēzeknes nov. pašvaldību un 7 valstīm. 
* 2013. VIIA ES Mūžizglītības programmas Grundvig apakšprogrammas Partnerības projekts „ Nonformal and Formal Partnership in adult education”
* 2015. Projekts “Global schools”

## Ārējā saite
* Mājaslapa